હવે એક નાના બાઉલમાં મેંદો લો અને તેમાં થોડું પાણી ઉમેરી બરાબર હલાવી પાતળું ખીરું બનાવી લો. ત્યારબાદ બધી જ બ્રેડની કિનારીઓ કાપી લો. બ્રેડ એકદમ તાજી હોવી જોઇએ. ત્યારબાદ બ્રેડને થોડી વણી લો. ત્યારબાદ બ્રેડની ઉપરની તરફ થોડું પાણી લગાવી ફરીથી વણી લો. હવે બ્રેડને ઉલટાવી થોડી વણી લો. ત્યારબાદ એક કોર્નર પર એક ચમચી સ્ટફિંગ મૂકવું અને બ્રેડની બધી જ કિનારીઓ પર મેંદાનો ગોળ લગાવવો, જેથી રોલ બરાબર ચોંટી જાય. ત્યારબાદ બ્રેડને રોલ બનાવી લો. હવે કોઇપણ એક પોલિથિન શીટ લઈ શીટમાં ફરી એકવાર રોલ કરી દો. ત્યારબાદ બન્ને કિનારીઓને હળવા હાથે ચોકલેટના રેપરની જેમ પેક કરો. જેથી બન્ને બાજુથી રોલ પેક થઈ જાય અને સ્ટફિંગ બહાર ન આવી શકે. ત્યારબાદ રોલને પોલિથિનમાંથી કાઢી લો. બધા જ રોલ આ રીતે તૈયાર કરી દો.